recursal/SuperWikiNEXT-32B huggingface dataset:
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Equus (Hippotigris)|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***ஈகுவசு கேபன்சிசு*** (*Equus capensis*) என்பது அழிந்துபோன வரிக்குதிரை இனமாகும். இது தென்னாப்பிரிக்காவில் ப்ளீசிடோசீனின் காலத்தில் வாழ்ந்தது. இதனுடைய உயரம் சுமார் 2 மீட்டர் ஆகும்.

மேற்கோள்கள்
-----------

1. ↑  Eisenmann, Vera (January 2000). "EQUUS CAPENSIS (MAMMALIA, PERISSODACTYLA) FROM ELANDSFONTEIN". *Palaeontologia Africana* **36**: 91–96.. பார்த்த நாள்: 9 February 2017.

Templat:Paleo-oddtoedungulate-stub
**ஜோதி ஹெக்டே** (Jyoti Hegde ) ஓர் ருத்ரவீணை மற்றும் கந்தர்பாணி கரானாவைச் சேர்ந்த சித்தார் கலைஞர் ஆவார். இவர் தனது 12 வயதிலிருந்தே இசையைத் தொடர்ந்தார். தார்வாடு கர்நாடக பல்கலைக்கழகத்தில் இசையில் முதுகலைப் பட்டம் பெற்றார். விதுஷி ஜோதி ஹெக்டே ருத்ரவீணையில் முதல் மற்றும் ஒரே பெண் கலைஞர் ஆவார்.  அகில இந்திய வானொலியின் ருத்ரவீணை மற்றும் சித்தாரின் 'ஏ' தரக் கலைஞரான இவர், தொடர்ந்து தனது இசை நிகழ்ச்சிகளை நடத்தி வருகிறார்.

வாழ்க்கை வரலாறு
---------------

ஜோதி ஹெக்டே கர்நாடகாவின் வடகன்னட மாவட்டத்தின் மிகப்பெரிய நகரமான சிர்சியில் பிறந்து வளர்ந்தார். இவர் தனது 12 வயதில் இருந்தே இசைப் பயிற்சி மேற்கொண்டு வந்தார். தனது 16 வயதில், தனது முதல் ஆசிரியர் பண்டிட் மறைந்த பிந்து மாதவ் பதக்கின் வழிகாட்டுதலின் கீழ் ருத்ரவீணையைக் கற்கத் தொடங்கினார்.  ருத்ரவீணை மற்றும் சித்தாரில் 15 ஆண்டுகளாக நடந்த ஒரு மராத்தான் ஆய்வு,தனது கலையில் சிறந்து விளங்குவதற்கான தாகத்தை அதிகரித்தது. மேலும் இவர் பண்டிட் இந்துதர் நிரோடியுடன் துருபத பாணியில் பயிற்சி பெற்றார். ருத்ரவீணையில் புகழ்பெற்ற ஆசிரியர் புது தில்லியைச் சேர்ந்த உஸ்தாத் ஆசாத் அலிகான் மற்றும் மும்பையைச் சேர்ந்த உஸ்தாத் பகுதீன் தாகர் ஆகியோர் வழிகாட்டலில் இசையை மேம்படுத்தினார். குரு-சிஷ்ய பரம்பரையில் ஒரு இசைக்கலைஞராக இவரது பரிபூரணத்திலும், இவர் தேர்ச்சி பெற்ற கலைக்கு மரியாதை செலுத்தும் மனப்பான்மையிலும் தன்னை வெளிப்படுத்துகிறார். 

விதுஷி ஜோதி ஹெக்டே ருத்ரவீணையின்ன் முதல் மற்றும் ஒரே பெண் வீரர் ஆவார். முற்றிலும் மாறுபட்ட இரண்டு கருவிகளை இசையமைப்பதில் இவர் தனித்துவமானவர். ஜுகல்பந்தி மற்றும் பஞ்ச சித்தார் நிகழ்ச்சிகளை தனது மாணவர்களைக் கொண்டு ஏற்பாடு செய்து வருகிறார். இவரது புகழ் இந்தியா மற்றும் வெளிநாட்டிலிருந்து சீடர்களை ஈர்த்துள்ளது. இவர் ஒரு சிறந்த எழுத்தாளர், ருத்ரவீணையைப் பற்றிய கட்டுரைகளை வெளியிடுகிறார்.

தனிப்பட்ட வாழ்க்கை
------------------

ஜி. எஸ். ஹெக்டே என்பவரைத் திருமணம் செய்து கொண்ட இவருக்கு ஒரு மகன் உள்ளார்.

விருதுகள் மற்றும் அங்கீகாரம்
----------------------------

ஜோதி ஹெக்டே நாத நிதி விருது, கலா சேத்தனா மற்றும் துருபதமணி போன்ற விருதுகளை வென்றுள்ளார்.

குறிப்புகள்
-----------

1. 1 2 3  "Jyoti Hegde Biography". 2014-06-01 அன்று பார்க்கப்பட்டது.
2. ↑
3. ↑  "Jyoti Hegde Profile" (PDF). 2014-06-05 அன்று மூலம் (PDF) பரணிடப்பட்டது. 2014-06-01 அன்று பார்க்கப்பட்டது.
மாநகர பரப்பின் மாவட்டங்களும் வட்டங்களும்
சென்னை பெருநகர் வளர்ச்சி குழுமத்தின் சென்னை மாநகர பரப்பின் திட்ட வரைவு
**சென்னை மாநகர பரப்பு**, இந்தியாவின் 4-வது பெரிய மாநகர பரப்பாகும். மக்கள் தொகை அடிப்படையில், உலகின் 34 -வது பெரிய பரப்பாக "சென்னை மாநகர பரப்பு" திகழ்கிறது. சென்னை மாநகர பரப்பானது, சென்னை மாநகராட்சிப்பகுதிகள் மற்றும் அதன் புறநகர்ப்பகுதிகளை உள்ளடக்கியதாக அமையும். இந்த மாநகர பரப்பு பகுதியின் நகர வளர்ச்சித்திட்டங்கள், சென்னை பெருநகர் வளர்ச்சி குழுமத்தால் செயல்படுத்தப்படுகிறது.

உள்ளடக்கம்
----------

சென்னை மாநகர பரப்பு 3 மாவட்டங்களை உள்ளடக்கி மொத்தம் 1172 சதுர கீ. மீ. பரப்பளவு கொண்டதாக அமைந்துள்ளது.

| Sn | மாவட்டம் | பரப்பளவு (ச. கீ. மீ -யில்)() | மக்கள் தொகை (2001) |
| --- | --- | --- | --- |
| 1 | சென்னை மாவட்டம் (சென்னை மாநகரம் ) | 176 | 4,343,645 |
| 2 | திருவள்ளூர் மாவட்டம் | 637 | 1,574,847 |
| 3 | காஞ்சிபுரம் மாவட்டம் | 376 | 1,107,789 |
|  | மொத்தம் | 1189 | 7,026,281 |

நகர வளர்ச்சியில் பங்கு பெரும் அமைப்புகள்
----------------------------------------

| Sn | அமைப்புகள் | கடமைகள் |
| --- | --- | --- |
| 1 | சென்னை மாநகராட்சி, நகராட்சிகள் and பஞ்சாயத்துகள் | தத்தம் பகுதிகளில் குடி ஆளுமை செய்தல் |
| 2 | தமிழ்நாடு வீட்டு வசதி வாரியம் | மனைகள் மற்றும் கட்டிய வீடுகளை வழங்குதல், மனை மற்றும் இருப்பிடம் சார்ந்த சேவை செய்தல் |
| 3 | மாநகர போக்குவரத்து கழகம் | பேருந்து போக்குவரத்து |
| 4 | தென்னக இருப்புவழி | சென்னை புறநகர் இருப்புவழி, சென்னை மெட்ரோ சென்னை பறக்கும் தொடருந்துத் திட்டம் |
| 5 | சென்னை நகர போக்குவரத்து காவல் | போக்குவரத்து மேலாண்மை திட்டங்கள் |
| 6 | தமிழ்நாடு மின்சார வாரியம் | மின்சாரம் தயாரிப்பு மற்றும் விநியோகம் |
| 7 | பொதுப்பணி துறை | நிலத்தடி சாக்கடைத்திட்ட ஆக்கம் மற்றும் பராமரிப்பு |
| 8 | சென்னை பெருநகர் வளர்ச்சி குழுமம் | நகர கட்டுமான திட்டமிடல்கள், பல்வேறு கட்டுமானப்பணிகளின் ஒருங்கிணைப்பு |
| 9 | சென்னை குடிநீர் வழங்கல் மற்றும் கழிவு நீர் அகற்றும் வாரியம் | சென்னை மாநகர பரப்பின் குடிநீர் விநியோகம் மற்றும் கழிவு நீரகற்றம் |
| 10 | தமிழ்நாடு நகர்ப்புர வாழ்விட மேம்பாட்டு வாரியம் | சேரிப்பகுதிகளில் நல்ல இருப்பிட வசதி, கட்டமைப்பு மற்றும் அங்கு வாழ்பவர்களின் வாழ்வாதாரங்களை மேம்படுத்துதல் |

விளக்கம்
--------

தமிழ்நாட்டின் தலைநகரான சென்னை மாநகரம், இந்தியாவின் நான்காவது பெரிய மாநகரமாகும். சென்னை மாநகர பரப்பானது, சென்னை மாநகராட்சி பகுதிகள், 16 நகராட்சிகள், 20 பேரூராட்சிகள் மற்றும் 214 ஊராட்சிகளை உள்ளடக்கியதாக அமைந்துள்ளது. சென்னை மாநகர பரப்பின் மொத்த பரப்பளவு 1189 ச கீ.மீ ஆகும்.

சென்னை மாநகர பரப்பு தமிழ்நாட்டின் 3 மாவட்டங்களின் பகுதிகளை உள்ளடிக்கி அமைந்துள்ளது. அவை சென்னை மாநகராட்சிப்பகுதி, திருவள்ளூர் மாவட்டத்தின் ஓர் பகுதி மற்றும் காஞ்சிபுரம் மாவட்டத்தின் ஒரு பகுதியாகும். திருவள்ளூர் மாவட்டத்தின் மொத்த பரப்பளவான 3427 ச கி. மீ -இல் 637 ச கி. மீ - உம் (அம்பத்தூர், திருவள்ளூர், பொன்னேரி மற்றும் பூவிருந்தவல்லி வட்டத்திற்குட்பட்ட பகுதிகள்) , காஞ்சிபுரம் மாவட்டத்தின் மொத்த பரப்பளவான 4433 ச கி. மீ - இல் 376 -உம் (தாம்பரம், திருப்பெரும்புதூர் மற்றும் செங்கல்பட்டு வட்டத்திற்குட்பட்ட பகுதிகள்) ஆகும்.

மேற்கோள்கள்
-----------

1. ↑  "CHENNAI METROPOLITAN AREA - PROFILE". Chennai Metropolitan Development Authority. 2007-09-27 அன்று மூலம் பரணிடப்பட்டது. 2007-10-05 அன்று பார்க்கப்பட்டது.

வெளியிணைப்புகள்
---------------

* சி. எம். டி. ஏ
ஏர் திரீம் விமான நிறுவனத்தின் போயிங் 727-200 விமானம்
 **ஏர் திரீம்** *(Air Dream)* என்பது கம்போடிய நாட்டிற்கு உரிய ஒரு குறுகிய விமான நிறுவனமாகும். 2007 ஆம் ஆண்டில் இந்நிறுவனம் கம்போடியாவின் சியெம் ரீப் மற்றும் வியட்நாமின் ஆனோய் நகரங்களுக்கு இடையில் விமானங்களை இயக்கியது. நிதிப் பிரச்சனையில் சிக்கியிருந்த காரணத்தால், ராயல் கெமர் விமான நிறுவனத்திடமிருந்து, ஆனோய், நொய் பாய் சர்வதேச விமானநிலையத்திற்குப் பறந்து கொண்டிருந்த இவ்வொற்றை விமானம் ஏர் திரீம் நிறுவனத்திற்குக் கைமாறியது. 2007 ஆம் ஆண்டின் பிற்பகுதியில் பராமரிப்பு காரணங்களுக்காகவும் அதைத் தொடர்ந்து விமான சேவை தடை செய்யப்பட்டதாலும் இவ்விமான நிறுவனம் மூடப்பட்டது.

விமானத் தொகுதி
--------------

ஏர் திரீம் இயக்கிய பழைய போயிங் 727-200 தாரை விமானம், முதலில் 1988 ஆம் ஆண்டு அமெரிக்க விமான நிறுவனத்திற்காக வழங்கப்பட்டதாகும்.

மேற்கோள்கள்
-----------

1. ↑  World Airline Directory
2. ↑  Vietnam Net News: Foreign aircraft abandoned at Noi Bai Airport பரணிடப்பட்டது 2008-06-12 at the வந்தவழி இயந்திரம், 10 June 2008.
3. ↑  Plane abandoned at Hanoi airport, BBC, 10 June 2008. Link to photos of aircraft when previously operated by Jatayu Airlines, மலேசியா, c. 2005.
4. ↑  Airliners Net: photos and data on aircraft from February and May 2008.  
These photos from airliners.net suggest that the aircraft, built in 1975, was operated by American Airlines until sold to a சிகாகோ area aircraft maintenance school between 2000 and 2002. It was damaged in high winds, according to this report, in 2003.
5. ↑  Aircraft fleet register entry on N484AA

புற இணைப்புகள்
--------------

* Air Dream Fleet
**நகைமுகம்** அல்லது **புன்னகை தவழும் முகம்** அல்லது **ஸ்மைலி** (☺/☻) எனப்படுவது, மனித முகத்தின் அழகிய புன்னகையை குறிக்கப் பயன்படுகின்ற உணர்ச்சித்திரம் *(emoticon)* ஆகும். இது பொதுவாக, மஞ்சள் நிறமுடைய (வேறு பல நிறங்களும் பயன்படுத்தப்படுவதுண்டு) வட்டத்தில் (அல்லது கோளத்தில்) கண்களை பிரதிநிதித்துவப்படுத்தும் இரண்டு கரிய நிற புள்ளிகளும் புன்னகை பூக்கும் வாயை குறிப்பதற்கு வளைந்த வடிவமுடைய கரிய நிற வளைகோடொன்றும் அமைந்த நிலையில் காணப்படும். மேலும், *ஸ்மைலி* என்ற சொல்லே சிலவேளைகளில், அனைத்துவிதமான உணர்ச்சித்திரங்களையும் *(emoticon)* குறிக்கப் பயன்படுத்தப்படுவதுண்டு.

வரலாறு
------

1953 இல் 'லிலி' திரைப்படத்தின் பிரசாரத்தின் போது முதன் முறையாக பயன்படுத்தப்பட்ட நகைமுகம் *(ஸ்மைலி)*
1948 இல் வெளியான இங்மார் பேர்க்மேன் என்பவரின் ஹாம்ஸ்டாட் என்ற திரைப்படத்திலேயே முதன் முதலில் மகிழ்ச்சியற்ற முகமொன்று பதிவு செய்யப்பட்டது. பின்னர், 1953 மற்றும் 1958 ஆகிய ஆண்டுகளில், முறையே *லிலி' மற்றும்* கிகி *என்ற நிகழ்படத்தை அறிமுகப்படுத்தும் பிரசார நடவடிக்கைகளின் போது, மகிழ்ச்சியான நகைமுக குறியீடுகள் பயன்படுத்தப்பட்டன.*

1958 இல் நியூ யோர்க் நகர வானொலிச் சேவையான WMCA வானொலி நிலையம், ஒலிபரப்பிய *கசின் புரூசி* *(Cousin Brucie)* என்ற அன்றைய காலத்தில் பிரபல்யமாயிருந்த வானொலி நிகழ்ச்சியின் போதே, முதன் முதலில் மகிழ்ச்சி நிறைந்த நகைமுக குறியீடு பாவிக்கப்பட்டது. அந்த வானொலி நடத்திய போட்டியில் வெற்றி பெற்றவர்களுக்கு நகைமுகக் குறியீடு கொண்ட மேலங்கிகள் பரிசாக வழங்கப்பட்டன. 1950களில் ஆயிரக்கணக்கான மேலங்கிகள் இவ்வாறு வெற்றியாளர்களுக்கு பகிர்ந்தளிக்கப்பட்டன.

1963 ஆம் ஆண்டு, விளம்பர நிறுவனமொன்று அமெரிக்காவின் தொழில்துறை வரைகலைஞரான ஹார்வே போல் என்பவரை, பொத்தான்களில் பயன்படுத்தும் பொருட்டு நகைமுகக் குறியீடுகளை வரைவதற்கான பணியிலமர்த்தியது. இவர், ஒரு மஞ்சள் நிற கோளவடிவமுடைய பகுதியில், முட்டை வடிவான இரு இருண்ட நிறக் கண்களையும், புன்னகையை குறிப்பதாய் அமைந்த வாயையும் கொண்ட நகைமுகமொன்றை வடிவமைத்தார். இதுவே, *ஸ்மைலி* என்ற நாமத்திற்கு பெயர்போன குறியீடாக உருப்பெற்றது.

உசாத்துணைகள்
------------

1. ↑  Nordin, Kendra (4 October 2006). "Smiley Face: How an in-house campaign became a global icon". *Christian Science Monitor*.. பார்த்த நாள்: 22 December 2010.
**ஆபித் ஹசன் சப்ரானி** (Abid Hasan Safrani 11 ஜூன் 1911 - 5 ஏப்ரல் 1984) இந்திய தேசிய ராணுவத்தில் பணியாற்றிய ஒரு அதிகாரி ஆவார். நாடு சுதந்திரம் அடைந்த பிறகு இந்திய வெளியுறவு துறையின் மூலம் இந்திய தூதராக பல நாடுகளில் பணியாற்றினார்.

பிறப்பும் கல்வியும்
-------------------

ஹைதராபாத்தில் காலனித்துவ எதிர்ப்பு குடும்பத்தில் பிறந்த ஆபித் ஹசன், ஜெர்மனிக்கு சென்று பொறியாளராக பயிற்சி பெற்றார்.

இந்திய தேசிய இராணுவத்தில்
-------------------------

இரண்டாம் உலகப் போர் நடைபெறத் துவங்கிய காலகட்டத்தில் ஜெர்மனியில் மாணவராக இருந்த ஆபித் ஹசன், அங்கிருந்த இந்தியக் கைதிகளிடம் உரையாற்றிய சுபாஷ் சந்திர போஸ்ஸின் பேச்சில் ஈர்க்கப்பட்டார். போஸை சந்தித்து சுதந்திர இந்தியப் படையணியில் சேர்ந்தார். போஸ் ஜெர்மனியில் இருந்து ஆதரவு திரட்டும்போது போஸின் தனிப்பட்ட செயலாளராகவும் மொழிபெயர்ப்பாளராகவும் பணியாற்றினார். 

ஜெர்மனியில் இருந்து 1943 இல் தென்கிழக்கு ஆசியாவிற்கு போஸ் மேற்கொண்ட பயணத்தில் (ஜெர்மன் யு-போட் யு -80) இல் போஸுடன் பயணம் செய்தார். இந்திய தேசிய இராணுவத்தில் (ஐ.என்.ஏ) பல்வேறு சீர்திருத்தங்களை மேற்கொண்டார். மேலும் தென்கிழக்கு ஆசிய அளவில் நேதாஜியின் பிரச்சாரங்களின் போதும் உடன் பயணித்தார், ஹசன் இந்திய தேசிய இராணுவத்தில் ஒரு மேஜராகவும் உயர்ந்தார். இச்சமயத்தில்தான் அவர் குங்குமப்பூவின் புனித இந்து நிறத்திற்குப் பிறகு "சப்ரானி" ஐ தனது பெயருக்கு வகுப்புவாத நல்லிணக்கத்தின் அடையாளமாக ஏற்றுக்கொண்டார்.

ஜெய் ஹிந்த்
-----------

வீரர்கள் ஒருவரை ஒருவர் சந்திக்கும் பொழுது அவரவர் மதத்தின் அடிப்படையில், இனத்தின் அடைப்படையில் வாழ்த்து கூறிவந்தனர். வீரர்கள் ஒன்றாக நின்று ஒருங்கிணைந்த இந்தியாவுக்காக போராட வேண்டும் அதற்கு பொதுவான ஒரு வார்த்தையை உருவாக்கும் பணியை ஆபிதிடம் போஸ் ஒப்படைத்தார். செண்பகராமன் பிள்ளை உருவாக்கிய *இந்தியா வெல்க* எனப் பொருள்படும் ஜெய் ஹிந்த் என்ற சொற்றொடரை இந்திய தேசிய இராணுவத்தினர் பயன்படுத்தப்  பரிந்துரைத்தார்.

ஐஎன்ஏ வழக்குகள்
---------------

இரண்டாம் உலகப் போரின் முடிவில் இந்திய தேசிய இராணுவ உறுப்பினர்கள் பலரும் கைது செய்யப்பட்டு ஐஎன்ஏ வழக்குகளின் கீழ் விசாரிக்கப்பட்டனர், ஆபிதும் விசாரணையின் முடிவில் விடுவிக்கப்பட்டு இந்தியாவுக்கு திருப்பி அனுப்பப்பட்ட பின்னர், 1946 ஆம் ஆண்டில் இந்திய தேசிய காங்கிரசில் சேர்ந்தார்.

இந்திய தூதராக
-------------

பிரிவினைக்குப் பிறகு, ஹசன் ஹைதராபாத்தில் குடியேறத் தேர்ந்தெடுத்து, புதிய இந்திய வெளியுறவு சேவையில் சேர்ந்தார். எகிப்து, டென்மார்க் உள்ளிட்ட பல நாடுகளின் இந்தியத் தூதராகப் பணியாற்றியுள்ளார்.

இறப்பு
------

ஆபித் ஹசன் சஃப்ரானி 1984 இல் ஹைதராபாத்தில் இறந்தார்.

மேற்கோள்கள்
-----------

1. ↑
2. ↑  Charles Stephenson (2009). *Germany's Asia-Pacific Empire: Colonialism and Naval Policy, 1885-1914*. Boydell Press. பக். 233. பன்னாட்டுத் தரப்புத்தக எண்:978-1-84383-518-9.. "...Champakaraman Pillai, a committed anti-imperialist. He is credited with coining the phrase 'Jai Hind' meaning 'Victory for India'..."
3. ↑  Saroja Sundararajan (1997). *Madras Presidency in pre-Gandhian era: a historical perspective, 1884-1915*. Lalitha Publications. பக். 535.. "To Champakaraman Pillai goes the credit of coining the taraka mantra "Jai Hind" in 1907..."
வினைல் ஆலைடுகளின் பொதுவமைப்பு: இங்கு X- என்பது ஆலசனையும், R- என்பது பக்க சங்கிலி தொகுதியையும் குறிக்கின்றன.
**வினைல் ஆலைடு** *(Vinyl halide)* என்பது ஆல்க்கீன் ஏதாவதொன்றில் குறைந்தபட்சம் ஒரு ஆலைடு பதிலீடு பிணைப்பு நேரடியாக ஆல்க்கீன் கார்பன் ஒன்றுடன் பிணைக்கப்பட்டிருக்கும் சேர்மத்தைக் குறிக்கிறது. வினைல் குளோரைடு இத்தகையதொரு சேர்மமாகும்.

எண்ணற்ற வினைகளில் பயன்படுத்தப்படுவதால் வினைல் ஆலைடுகள் மிகவும் பயனுள்ள செயற்கை இடைநிலைகளாக உள்ளன. வினைல் கிரிக்னார்டு வினைப்பொருளாக மாற்றும் வினைகளில் இவை பயன்படுகின்றன. விளைபொருளில் இருந்து இவற்றை நீக்கும்போது தொடர்புடைய ஆல்க்கைனைக் கொடுக்கின்றன. சுசுக்கி மியாவுரா பிணைப்புவினை, சிடில்லெ பிணைப்பு வினை , எக் பிணைப்பு வினை இத்யாதி உள்ளிட்ட குறுக்குப் பினைப்பு வினைகளில் வினைல் ஆலைடுகள் மிகமுக்கியப் பங்கு வகிக்கின்றன.

இதன் விளைவாக வினைல் ஆலைடுகளை உருவாக்கும் வினைகள் ஏராளமாக உள்ளன. வினைல் கரிமவுலோக இனங்கள் ஆலசன்களுடன் ஈடுபடும் வினை, டகாய் மற்றும் விட்டிக் ஒலிஃபீனேற்ற வினை உள்ளிட்ட வினைகள் இதற்கு சில உதாரணங்களாகும். ஒலிஃபீன் மெட்டா தெசிசு வினையில் வினைல் ஆலைடு தயாரிக்கும் வினையும் இதற்கு சிறந்த உதாரணமாகும்.

சில வினைல் ஆலைடுகள் பலபடி, இணைபலபடி போன்றவற்றை தயாரிக்கவும் பெரிதும் உதவுகின்றன. இதாரணம்: பாலி வினைல் குளோரைடு, பாலிவினைல் புளோரைடு. பதிலீடு செய்யப்படாத வினைல் ஆலைடுகள் (R1 = R2 = R3 = H) சில நிபந்தனைகளில் தன்னிச்சையாக பலபடிகளாக மாறுகின்றன.

மேற்கோள்கள்
-----------

1. ↑  Koh, Ming Joo; Nguyen, Thach T.; Zhang, Hanmo; Schrock, Richard R.; Hoveyda, Amir H.. "Direct synthesis of Z-alkenyl halides through catalytic cross-metathesis". *Nature* **531** (7595): 459–465. doi:10.1038/nature17396. .
ஆரோக்கியமான கற்றல் சூழல், மற்றும் உணர்ச்சி நுண்ணறிவு-எளிய விளக்கம்
------------------------------------------------------------------

ஆரோக்கியமான கற்றல் சூழல்
உணர்ச்சி நுண்ணறிவுத் திறமைகளை வளர்ப்பதற்கு ஒரு ஆரோக்கியமான கற்றல் சூழலை உருவாக்க வேண்டும். ஒரு ஆரோக்கியமான கற்றல் சூழல்தான் சிறந்த முறையில் கற்றுக்கொள்ளக்கூடிய ஒன்றாகும். இந்த சூழலில், கற்றல் பற்றி உற்சாகமாக உணர, சிந்திக்க மற்றும் சவாலாக ஆமைகிறது. 
ஆரோக்கியமான கற்றல் சூழலை உருவாக்குதல்
ஒரு ஆரோக்கியமான கற்றல் சூழலை உருவாக்க, இந்த உத்திகளை கருதுங்கள்:

• உங்கள் தனித்துவமான கற்றல் பாணியை அடையாளம் காண்பதன் மூலம் எவ்வாறு கற்க வேண்டும் என்பதை அறிய முடியும். கடினமான அல்லது சுவாரஸ்யமான பணிகளை கற்றுக்கொள்ள உதவும் கல்வி வளங்களைத் தேடுதல்.
• மாணவர் (பயிற்றுவிப்பாளராக) கற்றல் சூழலை உருவாக்குவதற்கு உதவியாக இருக்கும்போது, அது முழு மனதுக்குள்ளாகவும், மனதின் வளர்ச்சியை வளர்த்துக் கொள்ளும்.
வலுவான உணர்வுகள் கையாள்வதில்
மக்கள் மிகவும் வெளிபடுதும் மூன்று உணர்ச்சிகள் கோபமும், துயரம் மற்றும் பயமும் ஆகும். இந்த மூன்று மற்றும் பிற உணர்ச்சிகள் கையாள வலுவான ஐந்து படிநிலைகள் செயல்முறை பயன்படுத்த முடியும்,ஆவை பின்வருமாறு:
• சுய விழிப்புணர்வு 
• ஆரம்ப எச்சரிக்கையைப் பாருங்கள்
• மதிப்பீடு, 
• அடையாளம் மற்றும் உணர்ச்சிக்கு பெயர்
• உணர்ச்சி வெளிப்படுத்தும் விதம்.


பகுப்பு:திருச்சி மாவட்ட ஆசிரியர்கள் தொடங்கிய கட்டுரைகள்

1. ↑
கணிதத்தில் ஓர் எண்ணின் **கூட்டல் நேர்மாறு** (*additive inverse*) என்பது அந்த எண்ணுடன் கூட்டக் கிடைக்கும் விடையானது பூச்சியமாக உள்ளவாறு அமையும் மற்றொரு எண்ணாகும்.

{\displaystyle a} என்னும் எண்ணின் கூட்டல் நேர்மாறு: {\displaystyle -a}
இதனை{\displaystyle -a=0-a} எனும் கழித்தலின் சுருக்க வடிவமாகக் (பூச்சியம் விடுபட்ட) கருதலாம்.

எடுத்துக்காட்டுகள்:

* 7 + (−7) = 0, என்பதால் 7 இன் கூட்டல் நேர்மாறு -7
* −0.3 + 0.3 = 0 என்பதால் −0.3 இன் கூட்டல் நேர்மாறு 0.3,.

ஓர் எண்ணின் கூட்டல் நேர்மாறு என்பது அவ்வெண்ணின் எதிர் எண்ணாக இருக்கும்.

ஒர் எண்ணின் கூட்டல் நேர்மாறு, கூட்டல் எனும் ஈருறுப்புச் செயலியின் கீழ் அமையும் நேர்மாறு உறுப்பு ஆகும். ஓர் எண்ணின் கூட்டல் நேர்மாறை அந்த எண்ணை −1 ஆல் பெருக்குவதால் அடையலாம். அதாவது, {\displaystyle -a=-1\times a.}

முழு எண்கள், விகிதமுறு எண்கள், மெய்யெண்கள் மற்றும் கலப்பெண்கள் ஆகிய எண்களுக்கெல்லாம் கூட்டல் நேர்மாறு உண்டு. ஏனென்றால் மேற்கூறிய எண்வகைகளின் கணங்களில் அவற்றின் எதிர் எண்களும் அடங்கும். ஆனால் இயல் எண்களின் கூட்டல் நேர்மாறு ஓர் இயல் எண்ணாக இல்லை. இதனால் இயல் எண்களின் கணம் கூட்டல் நேர்மாறு காணும் செயலைப் பொறுத்து அடைவு பெறவில்லை.

கூட்டல் நேர்மாறு தனித்தன்மையதாய் இருக்க வேண்டுமாயின் அக்கூட்டல் செயலி சேர்ப்புப் பண்பு உடையதாய் இருக்க வேண்டும். எடுத்துக்காட்டாக, மெய்யெண்களின் கூட்டல் சேர்ப்புப் பண்பு கொண்டதாகையால் ஒவ்வொரு மெய்யெண்ணுக்கும் ஒரு தனித்த கூட்டல் நேர்மாறு உள்ளது.

மேற்கோள்கள்
-----------

* Margherita Barile, "Additive Inverse", *MathWorld*.
திருக்குர்ஆனில் வட்டி பற்றிய வசனங்கள்
-------------------------------------

யார் வட்டி (வாங்கித்) தின்கிறார்களோ, அவர்கள் (மறுமையில்) ஷைத்தானால் தீண்டப்பட்ட ஒருவன் பைத்தியம் பிடித்தவனாக எழுவது போலல்லாமல் (வேறுவிதமாய் எழ மாட்டார்கள்; இதற்குக் காரணம் அவர்கள், "நிச்சயமாக வியாபாரம் வட்டியைப் போன்றதே" என்று கூறியதினாலேயாம். அல்லாஹ் வியாபாரத்தை ஹலாலாக்கி, வட்டியை ஹராமாக்கியிருக்கிறான்;. ஆயினும் யார் தன் இறைவனிடமிருந்து நற்போதனை வந்த பின் அதை விட்டும் விலகிவிடுகிறானோ, அவனுக்கு முன்னர் வாங்கியது உரித்தானது - என்றாலும் அவனுடைய விவகாரம் அல்லாஹ்விடம் இருக்கிறது. ஆனால் யார் (நற்போதனை பெற்ற பின்னர் இப்பாவத்தின் பால்) திரும்புகிறார்களோ அவர்கள் நரகவாசிகள். ஆவார்கள்; அவர்கள் அதில் என்றென்றும் தங்கிவிடுவார்கள்.(2:276)

அல்லாஹ் வட்டியை (அதில் எந்த பரக்கத்தும் இல்லாமல்) அழித்து விடுவான்;. இன்னும் தான தர்மங்களை (பரக்கத்துகளைக் கொண்டு) பெருகச் செய்வான்; (தன் கட்டளையை) நிராகரித்துக் கொண்டிருக்கும் பாவிகள் எவரையும் அல்லாஹ் நேசிப்பதில்லை.(2:278) 

ஈமான் கொண்டவர்களே! நீங்கள் உண்மையாக முஃமின்களாக இருந்தால், அல்லாஹ்வுக்கு அஞ்சியடங்கி, எஞ்சியுள்ள வட்டியை வாங்காது விட்டு விடுங்கள்.(3:130) 

ஈமான் கொண்டோரே! இரட்டித்துக் கொண்டே அதிகரித்த நிலையில் வட்டி (வாங்கித்) தின்னாதீர்கள்;. இன்னும் நீங்கள் அல்லாஹ்வுக்கு அஞ்சி (இதைத் தவிர்த்துக் கொண்டால்) வெற்றியடைவீர்கள்.(4:161))

வட்டி வாங்குவது அவர்களுக்குத் தடை செய்யப்பட்டிருந்தும், அவர்கள் அதை வாங்கி வந்ததன் (காரணமாகவும்,) தவறான முறையில் அவர்கள் மக்களின் சொத்துகளை விழுங்கிக் கொண்டிருந்ததன் (காரணமாகவும், இவ்வாறு தண்டனை வழங்கினோம்), இவர்களில் காஃபிரானோருக்கு (மறுமையில்) நோவினை செய்யும் வேதனையையும் நாம் சித்தப்படுத்தியுள்ளோம்.(20:84)

(மற்ற) மனிதர்களுடைய முதல்களுடன் சேர்ந்து (உங்கள் செல்வம்) பெருகும் பொருட்டு நீங்கள் வட்டிக்கு விடுவீர்களானால், அது அல்லாஹ்விடம் பெருகுவதில்லை ஆனால் அல்லாஹ்வின் திருப்பொருத்தத்தை நாடி ஜகாத்தாக எதை நீங்கள் கொடுக்கிறீர்களோ, (அது அல்லாஹ்விடத்தில் பெருகும். அவ்வாறு கொடுப்போர் தாம் (தம் நற்கூலியை) இரட்டிப்பாக்கிக் கொண்டவர்களாவார்கள்.

நபிமொழிகள்
----------

இப்னு மஸ்ஊத் (ரழி) அவர்கள் சொன்னார்கள், ரஸூல் (ஸல்) அவர்கள் வட்டியைச் சாப்பிட்டவன், அதை உண்ணக் கொடுப்பவன், அதற்கு சாட்சியாக இருப்பவன், அதை எழுதுபவன் அனைவரையும் சபித்துள்ளார்கள்
நூல்; திர்மிதி, நஸாயி,
**முப்பீனைல்வெள்ளீய சேர்மங்கள்** *(Triphenyltin compounds)* என்பவை (C6H5)3SnX என்ற பொதுவாய்ப்பாட்டைக் கொண்ட கரிமவெள்ளீய சேர்மங்களாகும். இவற்றை டிரைபீனைல்டின் சேர்மங்கள் என்று அழைக்கிறார்கள். இவ்வகை சேர்மங்களில் முப்பீனைல்வெள்ளீயம் தொகுதி (C6H5)3Sn, அல்லது Ph3Sn இடம்பெற்றிருக்கும். மூன்று பீனைல் தொகுதிகளுடன் ஒரு வெள்ளீயம் அணு பிணைக்கப்பட்டிருப்பதை முப்பீனைல்வெள்ளீயம் தொகுதி என்கிறோம்.

* முப்பீனைல்வெள்ளீய ஐதரைடு - Ph3SnH
* முப்பீனைல்வெள்ளீய ஐதராக்சைடு - Ph3SnOH
* முப்பீனைல்வெள்ளீய குளோரைடு - Ph3SnCl
* முப்பீனைல்வெள்ளீய அசிட்டேட்டு - Ph3SnOAc - போன்றவை சில உதாரணங்கலாகும்

1960 களில் முப்பீனைல்வெள்ளீய சேர்மங்களை முப்பியூட்டைல்வெள்ளீய சேர்மங்களுடன் சேர்த்து பாசிக்கொல்லிகளாகவும், மெல்லுடலிக்கொல்லிகளாகவும் விரிவாகப் பயன்படுத்தினர். இவ்விருவகை சேர்மங்களுமே தொடர்ச்சியான கரிம மாசுபடுத்திகள் என்பதால் உலகாய அளவிலான பயன்பாட்டில் இவை இல்லை. கரிமத் தொகுப்பு வினைகளில் தனி உறுப்புகளை உருவாக்கவும் அல்லது கார்பன்-ஆக்சிசன் பிணைப்புகளை வெட்டவும் இதை பயன்படுத்துகிறார்கள் .

மேற்கோள்கள்
-----------

1. ↑  "Concise International Chemical Assessment Document 13: Triphenyltin Compounds". International Programme on Chemical Safety. 2010-04-08 அன்று பார்க்கப்பட்டது.
2. ↑  "Triphenyltin compounds". Environment Agency. 2010-04-08 அன்று மூலம் பரணிடப்பட்டது. 2010-04-08 அன்று பார்க்கப்பட்டது.
3. ↑  Clive, D. L. J. (2004). "Triphenylstannane". in Paquette, L. *e-EROS Encyclopedia of Reagents for Organic Synthesis*. New York: J. Wiley & Sons. doi:10.1002/047084289X.rt390.
**இன்பம்** (About this soundஒலிப்பு (உதவி·தகவல்)) (*happiness*) என்பது வாழ்வின் முதன்மைக் குறிக்கோள்களில் ஒன்று. வாழ்வில் இன்பத்திற்கு புறக் காரணிகள் முக்கிய கூறுகளாக அமைந்தாலும், இன்பம் முதன்மையாக ஒர் அக உறுதிப் பொருளே. இன்பம் உன்னத மகிழ்ச்சி மனநிறைவு கொண்ட ஒர் உணர்ச்சி. இன்பத்தினைச் சிற்றின்பம், பேரின்பம் என இரண்டு வகையாக பண்டைய தமிழ் இலக்கியங்கள் பிரித்துக் குறிப்பிட்டுள்ளன. சிறப்பாக "இன்பம் என்கிற பொழுது ஒருவனும் ஒருத்தியுமாக கலந்து பெறும் புலனின்பமே ஆகும்" என சோ. ந. கந்தசாமி இந்தியத் தத்துவக் களஞ்சியம் என்ற நூலில் குறிப்பிடுகிறார்.

மேலும் அவர் "பொருளதிகாரத்தில் அகத்திணையியல், களவியல், கற்பியல் என்பன முழுமையாக இன்பப் பொருண்மையினைப் பேசுவன. பொருளியல், மெய்ப்பாட்டியல் 95 விழுக்காட்டிற்கு மேல் இன்பம் சார்ந்த பாலியல் மரபுகளைப் பற்றியன. மேலும் எல்லா *உயிர்க்கும் இன்பம் என்பது, தானமர்ந்து வரூஉம் மேவற்றாகும்* என்று தொல்ல்காப்பியர் இன்பத்திற்கு ஏற்றம் கொடுத்து ஓதியிருத்தல் எண்ணத் தக்கது" என்று சுட்டிக் காட்டுகிறார். தமிழர் மெய்யியலில், இலக்கியத்தில் அன்பு, அறம், பொருள், இன்பம், வீடு என்ற வாழ்வின் நோக்கங்களில் இன்பம் என்பது இவ்வாறு முதன்மை பெறுவது சுட்டுதற்குரியது.

ஒலிப்பு
-------

‘இன்பம்‘ என்ற இணையொலியானது பின்வருமாறு பிரிக்கப்படமுடியும்: ‘ இ + ன் + ப் + அ + ம்.‘ ஆகவே, ‘இன்பம்‘ என்பது: "உள்(ன்) நிறைவு(இ) ஒன்றிலிருந்து தோன்றும், அல்லது உண்டாகும் தன்மை கொண்டிருக்கும் (அ) மயக்கத்தன்மை(ம்)" யாகும்.

வரைவிலக்கணம்
------------

இந்தநிலையில், "உள்நிறைவு ஒன்றிலிருந்து தோன்றும், அல்லது உண்டாகும் தன்மை கொண்டிருக்கும் மயக்கத் தன்மை" உடையதை ‘இன்பம்‘ என்போம். உள்நிறைவுத் தன்மையானது மனிதனுக்குப் பலவிதமானவைகளால் உருவாக்கப்பட முடியும்.

இவற்றையும் பார்க்க
------------------

* புருஷார்த்தம்
* நல்நோக்கு உளவியல் (*positive psychology*)
* மகிழ்கலை
* போகம்
* இன்பியல் (*hedonism*)

மேற்கோள்கள்
-----------

1. ↑  சோ.ந.கந்தசாமி. (2004). *இந்திய தத்துவக் களஞ்சியம்*. சிதம்பரம்: மெய்பப்பன் பதிப்பகம். பக்கம் 43.

வெளியிணைப்புக்கள்
-----------------

* Positive Psychology: The Science of Happiness பரணிடப்பட்டது 2008-08-03 at the வந்தவழி இயந்திரம்
* History of Happiness பரணிடப்பட்டது 2009-02-04 at the வந்தவழி இயந்திரம்

| * பா
* உ
* தொ
உணர்ச்சி |
| --- |
| கோட்பாடுகள் | 
* அறிதிறன்
* உணர்திறன்
* உணர்வுசார் நுண்ணறிவு
* உணர்வு நிலை
* உள்ளுணர்தல்
* தன்மையங்கள்
* தன்விழிப்புணர்வு
* விழிப்புணர்வு

 |  |
| ஆழமான உணர்வுகள் | 
* சினம்
* வெறுப்பு
* ஆனந்தம்
* இன்பம்
* மகிழ்ச்சி
* கவலை
* ஆச்சரியம்

 |
| பொதுவான உணர்வுகள் | 
* அன்பு
* பாசம்
* கோபம்
* துக்கம்
* ஆசை
* பொறாமை
* விரக்தி
* அமைதி
* பயம்
* எதிர்பார்ப்பு
* ஏமாற்றம்
* இரக்கம்
* வெட்கம்
* பரிவு
* காதல்
* காமம்
* எரிச்சல்
* சலிப்பு
* குற்றுணர்வு
* மனவுளைச்சல்
* ஈர்ப்பு
* பெருமை
* உணர்வின்மை
* நம்பிக்கை
* மனக்கலக்கம்
* தவிப்பு
* பற்று
* நம்பிக்கையின்மை
* சோம்பல்
* அதிர்ச்சி
* மன நிறைவு
* திருப்தி
* தனிமை
* அவா
* வலி
* அலட்சியம்
* திகில்
* பீதி

 |
**புதையல்** அல்லது மறந்துள்ள புதையல் இயேசு தனது போதனைகளின் போது விண்ணரசை விளக்குவதற்காக கூறிய உவமானக் கதையாகும். இது மத்தேயு 13:44 இல் எழுதப்பட்டுள்ளது. இது முத்து உவமைக்கு முன்னதாக கூறப்பட்டது. இது ஒருவசனம் மட்டுமேயுள்ள சிறிய உவமையாகும்.

உவமை
----

ஒருவர் நிலத்தில் மறைந்திருந்த புதையல் ஒன்றைக் கண்டுபிடிக்கிறார். அவர் அதை மூடி மறைத்து விட்டு மகிழ்ச்சியுடன் போய்த் தமக்குள்ள யாவற்றையும் விற்று அந்த நிலத்தை வாங்கிக்கொள்கிறார்.

பொருள்
------

இயேசு விண்ணரசை மறைந்திருக்கும் புதையலுக்கு ஒப்பிடுகிறார். அதை கண்ட மனிதன் போய் தனக்குள்ளதெல்லாவற்றையும் விற்று அந்நிலத்தை விலைக்கு வாங்கி புதியலை அடைகிறான். அதனால் அவன் முன்னரை விட செல்வந்தனாகிறான். அழியக்கூடிய இவ்வுலக செல்வங்களைக் கொண்டு அழியாத விண்ணக செல்வங்களை தேட வேண்டும் என்பது இதன் பொருளாகும்.

ஏனைய நூல்கள்
------------

விவிலியத்தின் ஏனைய நற்செய்தி நூல்களில் இவ்வுவமை காணப்படுவதில்லை. ஆனாலும் விவிலிய நூலாக ஏற்கப்படாத தோமையாரின் நற்செய்தி நூலில் இதனை ஒத்த உவமை ஒன்று காணப்படுகிறது. இது 109 வது வசனத்தில் கூறப்பட்டுள்ளது. பின்வரும் தோமையாரின் நற்செய்தியின் வசனம் பற்றசன்-மேயர் (Patterson-Meyer) ஆங்கில மொழிபெயர்ப்பின் தமிழாக்கமாகும்.

109. இயேசு கூறியதாவது."(தந்தையின்) அரசு பினவரும் நிகழ்ச்சிக்கு ஒப்பாகும்; தனது நிலத்தில் ஒரு புதையல் மறைந்திருந்தும் அதை அம்மனிதன் அறியாமல் இருந்தான். அவன் மரித்தபோது அந்நிலத்தை மகனுக்கு விட்டுச்சென்றான். மகனும் புதையல் பற்றி அறியாது நிலத்தை வேறு ஒருவருக்கு விற்றுவிடுகிறான். நிலத்தை வாங்கியவனோ நிலத்தை உழும்போது புதையலை கண்டுபிடித்தான். பின்பு அவன் எல்லோருக்கும் பணத்தை வட்டிக்கு கொடுக்கும் பெருஞ்செல்வந்தனானான்.

இவற்றையும் பார்க்கவும்
----------------------

* இயேசுவின் உவமைகள்

உசாத்துணைகள்
------------

* தமிழ் விவிலியம் மத்தேயு நற்செய்தி
* கத்தோலிக்க கலைக்களஞ்சியம் உவமைகள்

வெளியிணப்புகள்
--------------

* தமிழ் கிறிஸ்தவ சபை பரணிடப்பட்டது 2006-10-07 at the வந்தவழி இயந்திரம் உவமைகள்

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |
கணிதத்தில் ஓர் கணத்தில், கூட்டல் செயலியைப் பொறுத்த **கூட்டல் முற்றொருமை** (*additive identity*) என்பது அக்கணத்தின் எந்தவொரு உறுப்பு *x* உடனும் கூட்டப்படும் போது விடை மீண்டும் அதே *x* ஆக அமையும் ஓர் உறுப்பாகும். எல்லோரும் அறிந்த பூச்சியமானது எண்கணிதத்தில் அமைந்துள்ள கூட்டல் முற்றொருமை. கூட்டல் செயலி வரையறுக்கப்பட்டுள்ள குலம், வளையம் போன்ற பிற கணித அமைப்புகளிலும் கூட்டல் முற்றொருமைகள் உள்ளன. கூட்டல் முற்றொருமையானது *கூட்டல் சமனி* எனவும் அழைக்கப்படும்.

எளிய எடுத்துக்காட்டுகள்
-----------------------

* எண்கணிதத்தில் அமைந்த கூட்டல் முற்றொருமை 0

{\displaystyle 5+0=5=0+5.}
* இயல் எண்கள், முழு எண்கள், விகிதமுறு எண்கள், மெய்யெண்கள் மற்றும் கலப்பெண்கள் ஆகிய அனைத்து எண் கணங்களிலும் கூட்டல் முற்றொருமையாக எண் 0 உள்ளது.

அதாவது *n*, இவ்வகையான எண்களில் ஏதாவது ஒன்றாக இருந்தால்:

{\displaystyle n+0=n=0+n.}

முறையான வரையறை
--------------

**+** என்று குறிக்கப்படும் கூட்டல் செயலியைப் பொறுத்து அடைவு பெற்ற ஒரு கணம் *N* எனில், பின்வரும் முடிவை நிறைவு செய்யும் *e* இக்கணத்தின் கூட்டல் முற்றொருமை எனப்படும்.

{\displaystyle e+n=n=n+e.} {\displaystyle \forall n\in {N},}

பிற எடுத்துகாட்டுகள்
--------------------

* ஓர் குலத்தில் அக்குலத்தின் முற்றொருமை உறுப்பே அக்குலத்தின் கூட்டல் முற்றொருமையாகும். இது பெரும்பாலும் 0 எனக் குறிக்கப்படும்.
* ஓர் வளையமானது இரண்டு ஈருறுப்புச் செயலிகளைக் கொண்டிருக்கும். ஒன்று கூட்டல், மற்றது பெருக்கல். வளையத்தின் வரையறைப்படி, கூட்டலைப் பொறுத்து வளையமானது ஓர் குலமாக அமையும் என்பதால் அக்குலத்தின் முற்றொருமை உறுப்பே வளையத்தின் கூட்டல் முற்றொருமையாக இருக்கும். இதன் குறியீடு 0.

வளையத்தில் பெருக்கல் செயலியின் முற்றொருமை உறுப்பிலிருந்து (1) கூட்டல் முற்றொருமை வேறுபட்டது. ஓர் வளையத்தின் இரு செயல்களின் முற்றொருமை உறுப்புகளும் சமமாக இருந்தால் அவ்வளையம் மிகமிக எளிய (trivial) ஒன்றானதாகக் கருதப்படும்.

* வளையம் M*m*×*n*(*R*) என்பது *m* x *n* அணிகளைக் கொண்டது மேலும் அவ்வணிகளின் உறுப்புகள் மெய்யெண்கள் எனில், அனைத்து உறுப்புகளையும் 0 எனக் கொண்ட *m* x *n* அணி இவ்வளையத்தின் கூட்டல் முற்றொருமையாகும். இதன் குறியீடு {\displaystyle 0\,}.

எடுத்துக்காட்டாக, முழு எண் உறுப்புகளைக் கொண்ட 2 x 2 அணிகளின் வளையத்தின் M2(**Z**) கூட்டல் முற்றொருமை:

{\displaystyle 0={\begin{pmatrix}0&0\\0&0\end{pmatrix}}.}
* {\displaystyle f\mathbb {R} \rightarrow \mathbb {R} } என அமையும் சார்புகளாலான வளையத்தில் ஒவ்வொரு மெய்யெண்ணையும் 0 உடன் இணைக்கும் சார்பு, கூட்டல் முற்றொருமையாக அமையும்
* **R***n* இல் அமையும் திசையன்களின் கூட்டல் செயல் கொண்ட குலத்தின் கூட்டல் நேர்மாறு பூச்சிய வெக்டர், {\displaystyle {\vec {0}}}ஆகும்.

மேற்கோள்கள்
-----------

* David S. Dummit, Richard M. Foote, *Abstract Algebra*, Wiley (3d ed.): 2003, ISBN 0-471-43334-9.

வெளி இணைப்புகள்
---------------

* *uniqueness of additive identity in a ring* at PlanetMath.
* Margherita Barile, "Additive Identity", *MathWorld*.
சங்கப்பாடல்களில் எருமை என்னும் பெயர் கொண்டவர் மூவர் காட்டப்படுகின்றனர். 

ஒருவன் வடக்கில் அயிரியாறு பாயும் எருமை நன்னாட்டை ஆண்டுவந்தான். இந்த எருமை அரசன் வடுகர் பெருமகன் என்று போற்றப்படுகிறான். இவனது நாடு தமிழர் பொருள்தேடச் சென்ற வடநாடு. இந்த எருமை என்னும் மன்னன் காட்டு ஆவினங்களைக் கவர்ந்துவந்து தன் மன்றத்தில் கட்டினான். 

மற்றொருவன் நீலமலை தொட்டபெட்டா அரசன். இந்த அரசன் குடநாட்டு அரசன். இவன் நுண்பூண் எருமை எனப் போற்றப்படுகிறான்.  எருமை இருந்தோட்டி போல் ஒருவன் என் கையைப் பிடித்துத் தன் தலைமேல் வைத்துச் சத்தியம் செய்தான்.  இந்த உவமை இவன் தொட்டபெட்டா நீலமலை அரசன் என்பதைத் தெளிவாக்குகிறது.

இன்னொருவன் புராணக்கதையில் திருமாலால் கொல்லப்பட்டவன். பசுங்கட் கடவுள் எருமை எருமை என்பவனின் நெஞ்சைப் பிளந்தது போல் வண்டு நிறம் கொண்ட காளை தன்னை அடக்கவந்த பொதுவனைச் சாக்குத்தியது  காரிக் காளையை அடக்கி அதன்மேல் ஊர்ந்தவன் எருமை என்பானின் நெஞ்சில் ஏறி வேலால் குத்திய திருமாலைப் போல் இருந்தது 

எருமையூரன் என்பவன் தலையாலங்கானப் போரில் நெடுஞ்செழியனோடு போரிட்டுத் தோற்றோடிய எழுவரில் ஒருவன். தலையாலங்கானத்துச் செருவென்ற நெடுஞ்செழியனைத் தாக்கித் தோற்றோடியவன்.

அடிக்குறிப்பு
-------------

1. ↑  வடாது --- வடுகர் பெருமகன் பேரிசை எருமை நன்னாட்டு உள்ளதை அயிரியாறு - நக்கீரர் அகம் 253
2. ↑  "நன்பூண் எருமை குடநாட்டு அன்ன என் ஆய்நலம்" - மாமூலனார் அகம் 115
3. ↑  நல்லந்துவனார் பரிபாடல் 8-86
4. ↑  நல்லுருத்திரன் கலித்தொகை 101-25
5. ↑  நல்லுருத்திரன் கலித்தொகை 103-43

|  |  |
| --- | --- |
| Disambiguation icon |  இது ஒரே தலைப்பில் அமையும் கட்டுரைகளைப் பட்டியலிடும் பக்கவழி நெறிப்படுத்துதல் பக்கமாகும்.  ஏதேனும் ஓர் உள்ளிணைப்பு உங்களை இங்கு இட்டு வந்திருந்தால், அவ்விணைப்பைக் குறித்த பக்கத்தை நேரடியாகச் சுட்டுமாறு மாற்றியமைக்கலாம். |
**புத்த தௌலா** கோயில் சிவபெருமானுக்கு அர்ப்பணிக்கப்பட்டுள்ளது. இது இந்தியாவின் ஒடிசா மாநிலத்தில் உள்ள புவனேஸ்வரின் பழைய நகரமான படு சாஹியில் அமைந்துள்ளது. இக்கோயிலில் நிறுவப்பட்ட தெய்வங்கள் வட்ட வடிவ யோனிபீடத்துடன் கூடிய இரண்டு சிவலிங்கங்கள் காணப்படுகின்றன. யோனிபீடத்துடன் கூடிய மேலும் நான்கு சிவலிங்கங்களும் முன் குறிப்பிட்ட இரண்டு சிவலிங்கங்களுக்கு இடையில் காணப்படுகின்றன. இந்த சிற்பங்கள் பிந்துசாகரில் இருந்து கண்டறியப்பட்டு இங்கு கொணர்ந்து நிறுவப்பட்டுள்ளன.

கலாச்சார முக்கியத்துவம்
-----------------------

கோவிலின் வடக்கில் பிந்துசாகர் குளம், தெற்கில் மோகினி கோவில் மற்றும் மேற்கில் அகடா சண்டி கோவில் ஆகியவை உள்ளன. *ஸ்ராதா, பிண்ட, முண்டனக்ரியாவின்* போது அதன் முக்கியத்துவத்தை அடைகிறது

கட்டிடக்கலை அம்சங்கள்
---------------------

கோயிலின் முதன்மைக் கதவு கிழக்கு நோக்கி உள்ளது. கான்கிரீட் கூரையுடன் கூடிய நவீன மண்டபமே கோவிலாகும். கதவு நிலைகள் எளிமையாக காணப்படுகின்றன.

மேலும் பார்க்கவும்
------------------

* இந்தியாவில் உள்ள இந்து கோவில்களின் பட்டியல்

மேற்கோள்கள்
-----------

1. ↑  Sadasiba Pradhan (1937-01-19). "Orissan History, Culture and Archaeology". D.K. Printworld. ISBN 978-81-246-0117-4. 2012-04-02 அன்று மூலம் பரணிடப்பட்டது. 2011-10-12 அன்று பார்க்கப்பட்டது.

மேலும் படிக்க
-------------

* Pradhan, Sadasiba (2009). *Lesser known monuments of Bhubaneswar*. Bhubaneswar: Lark Books. பன்னாட்டுத் தரப்புத்தக எண்:9788173751646.
**எரெடிவிசி** (**Eredivisie**, ) என்பது நெதர்லாந்து நாட்டின் உச்சகட்ட கால்பந்துக் கூட்டிணைவுப் போட்டித்தொடராகும். இதனை டச்சு அரச கால்பந்துச் சங்கம் நடத்துகின்றது. தொழில்முறை கால்பந்து விளையாட்டு தொடங்கப்பட்ட இரண்டு ஆண்டுகளுக்குப் பிறகு 1956-ஆம் ஆண்டில் *எரெடிவிசி* ஆரம்பிக்கப்பட்டது. 2011-12 பருவம் முடிந்த பிறகு ஐரோப்பாவில் ஒன்பதாவது சிறந்த கால்பந்துக் கூட்டிணைவாக யூஈஎஃப்ஏ குணகம் கொண்டு தரவரிசை கொடுக்கப்பட்டது. 

எரெடிவிசி கூட்டிணைவில் மொத்தம் 18 அணிகள் பங்கேற்கும். நெதர்லாந்தின் இரண்டாம்-நிலை கால்பந்துக் கூட்டிணைவான *ஈர்ஸ்டே டிவிசி*-யுடன் அணிகளை தகுதிகுறைப்பு-தகுதியேற்றம் முறைமையில் இது செயல்படுகிறது. பருவத்தின் முடிவில் அதிக புள்ளிகள் பெற்றிருக்கும் அணி *டச்சு தேசிய வாகைத்தொடர்* பட்டத்தை வெல்லும். ஆம்ஸ்டர்டம் நகரை அமைவிடமாகக் கொண்ட அயாக்சு அணியே இதுவரை அதிகமுறை வாகையர் பட்டம் வென்றிருக்கிறது; 24 எரெடிவிசி பட்டங்கள் (மொத்தமாக 32 தேசிய வாகையர் பட்டங்கள்). பிஎஸ்வி எய்ந்தோவன் 18 (21) பட்டங்களுடன் அடுத்த இடத்தில் உள்ளது. மூன்றாம் இடத்தில் ஃபெயினூர்டு 9 (14) பட்டங்களுடன் இருக்கிறது.

வெளியிணைப்புகள்
---------------

* Eredivisie.nl – அதிகாரபூர்வ வலைதளம் (டச்சு)
புல்வெளியின் வகைகள்
-------------------

இந்தியாவில் இயற்கையாக அமைந்த புல்வெளிப் பகுதிகள் குறைவு. இவைகள் அழிந்த காடுகளால் உண்டாகும் இரண்டாம் நிலை தாவரங்கள் ஆகும். இவைகளின் வளா்ச்சி உயிாின மற்றும் உயிரற்ற பொருட்களின் சோ்க்கையினால் நிகழ்கிறது. இந்தியாவில் உள்ள புல்வெளி வகைகள் பொதுவாக மூன்று பெரும் பிாிவுகளாக உள்ளன.

பிாிவுகள்
---------

1. ஸீரோபிலஸ் (வறண்ட வகை)

2. மீசோபிலஸ் (நடுநிலை வகை)

3. ஹைக்ரோபிலஸ் (ஈர வகை)

ஸீரோபிலஸ் (வறண்ட வகை)
---------------------

இவைகள் தெற்கு மற்றும் வடக்கு இந்தியாவின் வறண்ட பகுதியாகும். இவைகள் பாதி அளவு பாலைவனப் பகுதிகளாகக் காட்சியளிக்கின்றன.

மீசோபிலஸ் (நடுநிலை வகை)
-----------------------

இந்த வகை நிலங்கள் சவானாஸ் என அழைக்கப்படுகின்றன. இங்கு புல் இனங்களே அதிகமாக ஆக்கிரமித்து காணப்படும். புதா் மற்றும் மரம் ஆங்காங்கே காணப்படும். உத்திரப்பிரதேசத்தின் ஈரமண்டல இலையுதிா்க் காடுகள் இந்த வகையைச் சோ்ந்ததாகும்.

ஹைக்ரோபிலஸ் (ஈர வகை)
--------------------

இவ்வகை மேற்குத் தொடர்ச்சி மலையின் கீழ்ப்பகுதியிலும், இமயமலை மற்றும் அசாம் பகுதிகளிலும் காணப்படுகிறது. இது ஈரப்பதமுள்ள சவானாஸ் என அழைக்கப்படுகிறது. இந்தியாவின் சவானாக்கள் கடந்த பல நூற்றாண்டுகளில், உயிாினங்களின் இடையீட்டால் நடுநிலை வகையிலிருந்து வறண்ட நிலைக்கு மாறி விட்டன.

மேற்கோள்கள்
-----------

1. எட்டாம் வகுப்பு அறிவியல் பாடநூல், தமிழ்நாட்டுப் பாடநூல் கழகம், சென்னை - 600 006.
**புளிப்பு வளிமம்** (Sour Gas) என்பது கணிசமான அளவிற்கு ஹைட்ரசன் சல்பைடு கலந்திருக்கும் இயற்கை எரிவளியையோ அல்லது எந்தவொரு வளிமத்தையுமோ குறிக்கும். இதனைக் கந்தக இயல்வளிமம் என்றும் கூறுவதுண்டு. ஹைட்ரசன் சல்பைடு-இன் அளவு 5.7 மில்லிகிராம்/கனமீட்டர் என்னும் அளவிற்கும் மேல் கலந்திருக்கும் இயற்கை எரிவளி பொதுவாகப் புளிப்பு வளிமம் என்று வழங்கப்பெறும். தரவெப்பநிலை மற்றும் அழுத்தத்தில் இந்த அளவு மில்லியனுக்கு 4 பகுதிகள் கன அளவுக்குச் சமமானதாகக் கருதப்படுகிறது இந்த அளவுக்கும் குறைவாக இருப்பின், நேர்மாறாக இனிப்பு வளிமம் என்று வழங்கப்பெறும்.

பொதுவாக அமில வளிமம் என்பதும் புளிப்பு வளிமம் என்பதும் ஒன்றற்கொன்று மாற்றி வழங்கப்பட்டாலும், அவை இரண்டிற்கும் வித்தியாசம் உண்டு. புளிப்பு வளிமம் என்பது அவ்வளிமத்தில் உள்ள ஹைட்ரசன் சல்பைடு-இன் அளவைக் கொண்டு மட்டுமே நிர்ணயிக்கப் படுகிறாது. அமில வளிமம் என்பது கார்பன் டை ஆக்சைடு, அல்லது, ஹைட்ரசன் சல்பைடு போன்ற அமில வளிமங்களின் அளவைக் கொண்டு நிர்ணயிக்கப் படுகிறது. காட்டாக, ஹைட்ரசன் சல்பைடு இன்றி வெறும் கார்பன் டை ஆக்சைடு மட்டுமே கொண்டுள்ள ஒரு வளிமத்தைப் புளிப்பு வளிமம் என்று சொல்லாது அமில வளிமம் என்று சொல்ல வேண்டும்.

புளிப்பு வளிமம் நச்சுத்தன்மை கொண்டது. மேலும் நச்சுப் பொருளான கந்தகம் பெரும்பாலும் ஹைட்ரசன் சல்பைடு வடிவத்தில் இருக்கும். புளிப்பு வளிமத்தின் ஹட்ரசன் சல்பைடு நீரோடு கலக்கும் போது சல்பியூரிக் அமிலம் தோன்றக் காரணமாகிக் குழாய்களையும் பிற ஏனங்களையும் உடைக்கும் தன்மையும் கொண்டது. அதனால், இயற்கை எரிவளியைப் பயன்படுத்தும் முன்பு, அதனில் கலந்திருக்கும் ஹைட்ரசன் சல்பைடு போன்றவற்றைக் குறைக்கும் வழிகளை மேற்கொள்ள வேண்டும்.

மேற்கோள்கள்
-----------

1. ↑  NaturalGas.org website page *Processing Natural Gas*
2. ↑  Air Dispersion Modeling Conversions and Formulas
காசி நாகரி பிரச்சாரிணி சபை என்றும் அறியப்படும் **நகரி பிரச்சாரிணி சபை** (நாகரி ஊக்குவிப்பு சங்கம்), 1893 ஆம் ஆண்டில் தேவநாகரி எழுத்துக்களை மேம்படுத்துவதற்காக வாரணாசி குயின்ஸ் கல்லூரியில் நிறுவப்பட்டது.

1899 ஆம் ஆண்டு சிந்தாமணி கோஷுக்கு உதவியது. இவர் ஜனவரி 1900 ல் வெளிவந்த முதல் இந்தி மாத பத்திரிகையான சரஸ்வதி, இந்திய பத்திரிகையின் உரிமையாளராவார். 1929 ஆம் ஆண்டில் கலா பரிஷத் காசி நாகரி பிரச்சாரிணி சபைக்கு மாற்றப்பட்டு பாரத் கால பவன் (இந்திய கலை அருங்காட்சியகம்), முறையாக 3 மார்ச் 1930 அன்று திறக்கப்பட்டது.

சபையின் பல வெளியீடுகளில் அகராதிகளும் உள்ளன.
1916-1928 ஆம் ஆண்டில் வெளியிடப்பட்ட சியாமசுந்தர தாசாவின் இந்தி-சப்ததசாகராவை 1965-1975 ஆம் ஆண்டு ஒரு புதிய பதிப்பை வெளியிட்டது.

மேற்கோள்கள்
-----------

1. ↑  "MILESTONE:Bharat Kala Bhavan". *Banaras Hindu University*. 2014-09-19 அன்று பார்க்கப்பட்டது.

நூற்பட்டியல்
------------

* Mody, Sujata Sudhakar (2008). *Literature, Language, and Nation Formation: The Story of a Modern Hindi Journal 1900--1920*. ProQuest. பன்னாட்டுத் தரப்புத்தக எண்:978-1-109-10083-9. . 
[*தொடர்பிழந்த இணைப்பு*]

வெளி இணைப்புகள்
---------------

* Official website
* Official website archived version
* Dasa, Syamasundara. Hindi sabdasagara. Navina samskarana. Kasi: Nagari Pracarini Sabha, 1965-1975.
எருவை என்று சங்க இலக்கியங்களில் குறிப்பிடப்படும் புள்ளில் பல வகை உண்டு. எழால், கழுகு, கருடன், பருந்து, செம்பருந்து, வல்லூறு, புல்லூறு போன்றவை எருவைப் பறவையின் இனங்கள். எருவை என்னும் புல்லும் சங்கப்பாடல்களில் குறிப்பிடப்படுகிறது.

சங்கப்பாடல்களில் எருவைப்புள்
----------------------------

எருவை ஒரு புலால் உண்ணி.
எருவையின் மூக்கு வளைந்திருக்கும்.
கழுகு வேறு. செஞ்செவி எருவை வேறு.
எருவை வேறு, பருந்து வேறு. எருவைக்குத் தலை பெரிதாக இருக்கும்.
இரத்த நிறம் கொண்ட எருவை ஒருவகை.
இதனைக் குருதி நிறம் கொண்ட எருவை என்னும் பொருள் படும்படிக் குருதி எருவை எனக் குறிப்பிடுவர். 
கழுத்து வெள்ளையாய் இருக்கும் எருவை இனமும் உண்டு. இதனை இக்காலத்தில் கருடன் என்கின்றனர்.
பெண்-எருவையின் கழுத்தில் புள்ளிச் சிறகுகள் இருக்கும். ஆண்-எருவை எழால் என்னும் புல்லூறு-பறவையோடு சேர்ந்து பறப்பது உண்டு.
எருவை உயிருள்ள மனிதர்களையும் தாக்கும்.
காட்டு வழியில் செல்வோர் எருவையிடம் கவனமாக இருக்க வேண்டும். 
ஆண்-எருவையைச் சேவல் என்பர்.
எருவையின் சிறகு வலிமையானது.
பறையொலி கேட்டால் எருவை பறந்து ஓடும்.
போர்க்களங்களில் இறந்தவர்களின் பிணத்தைத் தின்பதற்காக வானில் வட்டமிடும்.
போர் வெற்றியின் அடையாளமாக நடப்படும் வெற்றித் தூணை எருவை தன் இருக்கையாகப் பயன்படுத்திக் கொள்ளும்.

அடிக்குறிப்பு
-------------

1. ↑  நிணன் அருந்து செஞ்செவி எருவை - புறம் 373
2. ↑  கொடுவாய்ப் பேடைக்கு அல்கு இரை தரீஇய மான்று வேட்டு எழுந்த செஞ்செவி எருவை - அகம் 3
3. ↑  கழுகொடு செஞ்செவி எருவை திரிதரும் - புறம் 370
4. ↑  கொலைவில் ஆடவர் போலப், பலவுடன் பெருந்தலை எருவையொடு பருந்து வந்து இறுக்கும் அஞ்சுரம் – அகம் 97
5. ↑  நெய்த்தோர் அன்ன செவ்விய எருவை - ஐங்குறுநூறு 335
6. ↑  குரூஉச்சிறை எருவை குருதி ஆர - பதிற்றுப்பத்து 67
7. ↑  வால்நிற எருத்தின் அணிந்த போலும் செஞ்செவி எருவை - அகம் 193
8. ↑  புள்ளி எருத்தின் புன்புடை எருவைப்பெடை புணர் சேவல் குடுமி எழாலொடு கொண்டு கிழக்கு இழிய - பதிற்றுப்பத்து 36
9. ↑  தறுகணாளர் குடர் தரீஇ, தெறுவர செஞ்செவி எருவை அஞ்சுவர இறுக்கும் - அகம் 77
10. ↑  இனம் தீர் எருவை ஆடு செவி நோக்கும் (வம்பலர்) - அகம் 285
11. ↑  எருவைச் சேவல் - நற்றிணை 298
12. ↑  எருவை இருஞ்சிறை இரீஇய - அகம் 291
13. ↑  சிறுகுடி மறவர் சேக்கோள் தண்ணுமைக்கு எருவைச் சேவல் இருஞ்சிறை பெயர்க்கும் - அகம் 297
14. ↑  பறந்தலை விசும்பு ஆடு எருவை - புறம் 64
15. ↑  எருவை நுகர்ச்சி யூப நெடுந்தூண் - புறம் 224
**ஈசுரமூர்த்தியா பிள்ளை** (மே 23, 1861 - சனவரி 23, 1940) தமிழறிஞரும், புலவரும், நூலாசிரியரும் ஆவார்.

வாழ்க்கைக் குறிப்பு
-------------------

ஈசுரமூர்த்தியா பிள்ள திருநெல்வேலி மாவட்டம், முன்னீர்ப் பள்ளத்தில் பொன்னம்பலம் பிள்ளை, சிதம்பர வடிவம்மை ஆகியோருக்கு - கொல்லம் 1035 ஆம் ஆண்டு (கி. பி. 1861) வைகாசி மாதம் 23 ஆம் நாளன்று புதல்வராக தோன்றினார். பொன்னம்பலம் அவர்கள் பல நூல்களை எழுதியும், கற்றும், போதித்தும் வந்தவர்.

கல்வி
-----

ஈசுரமூர்த்தியா பிள்ளை தம் இளவயதில் பிறந்த ஊரில் உள்ள கிரந்த பாடசாலையில் வடமொழியும், தமிழ் பாடசாலையில் தமிழும் பயின்றார். இவர் நெல்லை இந்து கல்லூரியில் சேர்ந்து ஆங்கிலம் கற்றார். தமிழ் இலக்கிய இலக்கணங்களைத் தந்தையின் உதவியுடன் பயின்று புலமைபெற்றார். நூல்களில் பெரும் பயிற்சியுடைய ஈசுர பிள்ளைக்கு காலத்திற்கேற்ற வகையில் எல்லோருக்கும் புரியும் நடையில் தமிழை வளர்க்கும் பணியில் ஆர்வம் பிறந்தது. இதற்கு முக்கிய காரணம் மாயூரம் வேதநாயகம் பிள்ளையவர்களின் நூலில் இவருக்கு ஏற்பட்ட ஈடுபாடுதான்.

ஆசிரியப் பணி
------------

பிள்ளையவர்கள் தமிழ்ப் பண்டிதராகப் பணிபுரிந்து பலருக்கும் தமிழ் அறிவை ஊட்டினார். 1888ஆம் ஆண்டு தொடங்கி 1920 வரை, பாளையங்கோட்டை, தூத்துக்குடி, திருவில்லிபுத்தூர், சென்னை ஆகிய இடங்களில் உயர்தரப் பாடசாலைகளிலும், சிலகாலம் திருநெல்வேலி இந்துக் கல்லூரியிலும், சி. எம். கல்லூரியிலும் தமிழாசிரியராய் பணியாற்றினார். தனிப்பட்ட முறையில் இவரிடம் தமிழ், ஆங்கிலம் கற்றுப் பயனடைந்தவர்கள் பலராவர்.

இயற்றிய நூல்கள்
---------------

இவர் நூல்கள் பலவும் பெண்பாலர்க்காக இயற்றப்பட்டவையாகும். இவர் பாடிய *நாட்டுப்பெண் கும்மி, திருமண வாழ்த்து, நீதி நெறித் தாலாட்டு* என்பன மகளிரின் வாழ்வு மாண்புறத்தக்க வகையில் நல்ல கருத்துக்கள் பலவற்றை உள்ளடக்கியவையாகும். *அகராதி மாலை* என்பது ஒரு துதி நூல். *சதுர்வேத இயல்முறை, திருவருள் விளக்கம், பிரம சபையின் கருத்து* முதலியன சமயச் சார்புடைய நூல்களாகும். இவர் பாடிய தனிப் பாக்கள் பலவாகும். உரைநடை நூல்களில் *கைலாசம்பிள்ளை வரலாறு, தாயம்மையார் சரித்திரம், பண்டாரம்பிள்ளை வரலாறு’' என்பவை குறிப்பிடத்தக்கவை. தூத்துக்குடியில் தாம் ஆசிரியராயிருந்தபோது '‘மாணவர் போதம்’' என்னும் சஞ்சிகை(பத்திரிக்கையின் ஒரு பகுதி)யைச் சிலகாலம் நடத்தி வந்தார்.*

ஆக்கப் பணிகள்
-------------

மாணவர் உலகத்திற்கும், குறிப்பாக மங்கையர் மேம்பாட்டிற்கும், காலத்திற்கேற்ற வகையில் தமிழின் புதுமை வளர்ச்சிக்கும் தேவையான ஆக்கப் பணிகளை இவர் தம் வாழ்வின் முக்கிய குறிக்கோள்களாகக் கொண்டார். இவர் 1940 ஜனவரி 23 ஆம் நாளன்று இயற்கை எய்தினார்.

ஆதாரங்கள்
---------

* 

* தமிழ் வளர்ச்சிக் கழகம் வெளியிட்ட கலைக்களஞ்சியத்தின் 10 தொகுதியில் இருக்கும், 119 பக்கத்தின் தரவுகளும், இக்கட்டுரையில் பயன்பட்டுள்ளன.
ஏரா போன்ற செதில்கள்
குங்குமச் சிவப்பு நிறத்தில் செதிலிடை நிறம்
**காலியான்குட்டி** அல்லது **புல்லுருவிப் பாம்பு**, **நீர்க்காத்தான் குட்டி** (Amphiesma stolatum) என்பது ஒரு நஞ்சற்ற பாம்பு இனமாகும். இது ஆசியா கண்டத்தில் காணப்படுகிறது.. இது தவளை, தேரை. போன்றவற்றை உணவாக உட்கொள்கிறது. இது நீர் பாம்பு, புல் பாம்பு ஆகியவற்றை ஒத்திருக்கும்.

விளக்கம்
--------

இது ஒரு சிறிய, மெல்லிய பாம்பு. இது கரும்பச்சை நிறத்தில் இருக்கும். மொத்த நீளத்தில் கால்பகுதி இதன் மெல்லிய வாலே. முதுகின் இருபக்கத்திலும் தலையிலிருந்து வால் வரை இரண்டு மஞ்சள் கோடுகள் காணப்படும். இதன் உடலில் உள்ள செதில்கள் கரடுமுரடாக இருக்கும்.

இப்பாம்புகள் உடல் நீளம் வழக்கமாக 40 இல் இருந்து 50 செ.மீ (சுமார் 16 முதல் 20 அங்குளம்) ஆகும். அதிகபட்ச நீளம் 90 செ.மீ (35. 3/8). பெண் பாம்புகள் ஆண் பாம்பு களைவிட நீளமாக இருக்கும். அரிதாக 620 மிமீ (2.03 அடி) வரை இருக்கும்.

பரவல்
-----

இப்பாம்புகள் தென் மற்றும் தென்கிழக்கு ஆசியாவில் பாக்கித்தான், இலங்கை , பிலிப்பைன்ஸ் , இந்தியா ( அந்தமான் தீவுகள் உட்பட ), வங்கதேசம் , நேபாளம் , பர்மா , தாய்லாந்து , லாவோஸ் , கம்போடியா, வியட்னாம் , இந்தோனேசாயா, தைவான்,சீனா ஆகிய நாடுகளில் உள்ளது.
இந்தியாவில் இப்பாம்பு மலைப்பகுதிகளில் 2,000 அடி (610 மீ) உயரம் வரை காணப்படுகிறது.

பாதுகாப்பு நிலை
---------------

இப்பாம்புகள் அதன் வாழிட எல்லை முழுவதும் பாதுகாப்பு கவலை இல்லை எனக் கருதப்படுகிறது.

சுற்றுச்சூழல் மற்றும் வாழ்க்கைச் சூழல்
--------------------------------------

### வாழ்விடம்

இந்து பாம்பு சமவெளி மற்றும் மலைகள் ஆகிய இரு பகுதிகளிலும் உள்ள நீர்நிலைகளை ஒட்டியுள்ள பகுதிகளிலும்  ஆற்றங்கரை, சதுப்புநிலம், ஈரநிலங்களில் பொதுவாகத் தென்பட்டாலும் நெல்வயல், புல்வெளி, புதர், தோட்டங்களிலும் பருவமழைக் காலங்களில் காணப்படும் இப்பாம்பு பகல், இரவு இரு நேரங்களிலும் இயங்கும். 

### உணவுச் சூழலியல்

இதன் முதன்மை உணவில் சிறிய நீர்நில வாழ்வன வான தவளை, தேரை போன்றவை முதன்மை இடம்பெற்றவை. , மேலும் மீன் , மண்புழுக்கள் போன்றவையும் இதன் உணவுப்பட்டியலில் இடம்பெற்றவை ஆகும்.

காலியான்குட்டியின் முட்டைகள்
### இனப்பெருக்கம்

பெண் பாம்புகள் ஆகத்து ஏப்ரல் முதல் சூள் கொள்வதாக கண்டறியப்பட்டுள்ளது. மேலும் முட்டைகள் மே முதல் செப்டம்பர் வரை நிலத்தடி துளைகளில் ஐந்து முதல் பத்துவரையான வெள்ளை நிற முட்டைகள் இடுகிறன்றன. அவவை குஞ்சு பொரிக்கின்ற வரை முட்டை அடைக்காக்கின்றன. குட்டிப் பாம்புகள் பிறந்த நேரத்தில் 13 முதல் 17 செமீ நீளம் இருக்கும். குட்டிகளின் உணவு சிறிய தவளைகள், தலைப்பிரட்டைகள், மீன்கள், மண்புழுக்கள், பூச்சிகள் ஆகியவைகள் ஆகும்.

### பிறமொழிகளில் பெயர்கள்

1. அஸ்சாமி - பாமுனி சாப்.
2. ஒரியா - ஹலாஹலிலா, மாட்டிபிராடா சாபா
3. வங்காளி - ஹெலே சனப்.
4. மராத்தி - நனிதி.
5. தெலுங்கு - வன்னப்பாம்.
6. துளு - பகிலே.
7. சிங்களம் - Aharakukka

மேற்கோள்கள்
-----------

1. ↑  *Amphiesma stolatum* at the Reptarium.cz Reptile Database
2. ↑  "நல்லபாம்பு -19: சாலைகளில் முடியும் வாழ்க்கை". *Hindu Tamil Thisai*. 2023-02-04 அன்று பார்க்கப்பட்டது.
3. 1 2 3  "காப்பகப்படுத்தப்பட்ட நகல்". 2015-08-22 அன்று மூலம் பரணிடப்பட்டது. 2015-08-30 அன்று பார்க்கப்பட்டது.
**மு. ராஜன்** (பிறப்பு: சூன் 11 1966) மலேசியாவில் எழுத்தாளர்களுள் ஒருவராவராவார். 'முரசுராஜன்' எனும் புனைப்பெயரில் எழுதிவரும் இவர் கிறிஸ்த்தவ மத போதகருமாவார். மேலும் இவர் மலேசியத் தமிழ் கிறிஸ்த்தவ எழுத்தாளர் சங்கத்தின் செயலாளரும், மலேசியத் தமிழ் பாவலர் மன்றத்தின் செயற்குழு உறுப்பினரும்கூட.

எழுத்துத் துறை ஈடுபாடு
----------------------

1984 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கிறிஸ்த்தவ சமயக் கட்டுரைகள், சிறுகதைகள், புதுக்கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

நூல்கள்
-------

* "இயேசு செய்த அற்புதங்கள்" (2002)
* "கவிஞர் கண்ட இயேசு" (தொகுப்பு)
* "குமரிக் கண்ட நாகரிகமும் விவிலியமும்"

பரிசுகளும் விருதுகளும்
----------------------

* "இலக்கியத் தென்றல்" விருது (1996) உலகத் தமிழ் கிறிஸ்த்துவ எழுத்தாளர் சங்கம்
* "இலக்கிய ஒளி" விருது (1996) சென்னை தாய்மண் இலக்கியக் கழகம்
* "முத்தமிழ் மாமணி" விருது (2002) சென்னை பாரதிதாசன் நினைவுநாள் விழா

உசாத்துணை
---------

* மலேசியத் தமிழ் எழுத்துலகம் தளத்தில் மு. ராஜன் பக்கம் பரணிடப்பட்டது 2016-03-04 at the வந்தவழி இயந்திரம்
*கால் ஆஃப் டியூட்டி* (*Call of duty*) ஆனது முதல் நபர் மற்றும் மூன்றாம் நபர் சுடுபவர் நிகழ்பட விளையாட்டு. இது தொடர்ச்சியான தொகுப்பின் முதல் பதிப்பு ஆகும். இது முதலில் தனிப்பயன் கணினிக்காக வடிவமைக்கப்பட்டது. பின்னர் தனிப்பயன் விளையாட்டு கருவிகளுக்காகவும், கையடக்க கருவிகளுக்காகவும் விரிவாக்கப்பட்டது. இந்த தொகுப்பின் முதல் பதிப்பானது இரண்டாம் உலகப்போரின் நிகழ்வுகளை அடிப்படையாகக் கொண்டது.
மாடர்ன் வார்பேஃர்ரிலிருந்து கால் ஆஃப் டியூட்டி ஆனது நவீன கால நிகழ்வுகளை அடிப்படையாக கொண்டது. இதன் பிறகு *மாடர்ன் வார்பேஃர் 2* வெளிவந்தது. அதன் பிறகு *பிளாக் ஆஃப்ஸ்* பனிப்போர் நிகழ்வுகளைஅடிப்படையாக கொண்டு வெளிவந்தது. மாடர்ன் வார்பேஃர் 3 ஆனது நவீன கால நிகழ்வுகளை அடிப்படையாகக் கொண்டு 8 நவம்பர் 2011 அன்று வெளியிடப்பட்டது.

கால் ஆஃப் டியூட்டி ஆனது ஆக்டிவிசன் நிறுவனத்தால் வெளியிடப்பட்டது. மேலும் கால் ஆஃப் டியூட்டி ஆக்டிவிசன் நிறுவனத்திற்கு சொந்தாமானது. இவ்விளையாட்டானது ஆஸ்பியர் மீடியா நிறுவனத்தால் ஆப்பிள் OS X க்காக வெளியிடப்பட்டது. இவ்விளையாட்டு இன்பினிட்டி வார்டு மற்றும் ற்றேயர்ச் ஆகிய நிறுவனங்களால் பெரும்பாலும் உருவாக்கப்பட்டது.